*n Kouefront gaan die Wes-Kaap na verwagting Saterdagaand bereik en die komende naweek vir reën en selfs sneeu in die Noord- en die Oos-Kaap sorg.
Die polisie het die mans vroeër die week ná ‘n rooftog in ‘n winkelsentrum op die dorp in hegtenis geneem.
Die Suid-Afrikaanse Weerdiens waarsku sneeu kan so laag as 1 200 m tot 1 400 m bo seevlak voorkom en nié net in die hoogliggende dele van die berge soos voorheen verwag is nie.
Mense is ook gewaarsku teen moontlike vloede Sondagoggend in Kaapstad, die Overberg en die Kaapse Wynlande.
Snerpende koue kan Sondag oor die Wes- en Noord-Kaap verwag word. Die temperature in die res van die land gaan in die algemeen ook kouer word.
Reën kan reeds Saterdagmiddag in die Wes-Kaap verwag word en reënbuie sal van Sondag af in die Oos-Kaap begin uitsak.
’n Suidwestewind met ’n sterkte van sowat 70 km/h word tussen Kaap St. Francis en Oos-Londen verwag.